# Friedrich Miescher

Johann Friedrich Miescher (Basilea, 13 d'agost de 1844 - Davos, 26 d'agost de 1895) fou un biòleg i metge suís. Va aïllar diverses molècules riques en fosfats, a les quals va anomenar nucleïnes (actualment àcids nucleics), a partir del nucli dels glòbuls blancs el 1869, i així va preparar el camí per a la seva identificació com els portadors de la informació hereditària, l'ADN.
Aquest descobriment, que es va publicar per primera vegada el 1871, al principi no va semblar rellevant, fins que Albrecht Kossel va fer les seves primeres investigacions en la seva estructura química. El treball es va realitzar al laboratori de Felix Hoppe-Seyler, al castell de Tübingen.
També va demostrar que la regulació de la respiració depèn de la concentració de diòxid de carboni a la sang. El 1872 va esdevenir professor a la Universitat de Basilea.
Va patir de tuberculosi durant la dècada del 1890 i va morir als 51 anys, a Davos, el 26 d'agost de 1895.

## Miescher i l'ADN

Miescher era estudiant de medicina i al laboratori de Hoppe-Seyler, el seu mestre, va començar a analitzar les restes de pus de les deixalles quirúrgics, aïllant els nuclis dels glòbuls blancs i extraient una substància àcida i carregada de fòsfor a la qual va denominar «nucleïna»(avui sabem que aquesta substància és la nucleoproteïna). Després de tractar les cèl·lules amb solucions salines, alcohol, solucions àcides i solucions alcalines, va veure que les cèl·lules tractades amb una solució salina donaven un precipitat gelatinós quan s'acidificava la solució. Miescher va suposar que el precipitat podria estar associat amb el nucli cel·lular. Per assajar aquesta possibilitat es va dedicar a aïllar nuclis. Quan va tractar els nuclis aïllats amb una solució alcalina i després la va acidificar, va observar un precipitat. L'anàlisi d'aquest precipitat va mostrar que es tractava d'un material complex que contenia entre altres coses, nitrogen i fòsfor. Les proporcions eren diferents a qualsevol altre material biològic estudiat, motiu pel qual va concloure que havia aïllat un component biològic no descrit prèviament, associat gairebé exclusivament amb el nucli.
Miescher, que s'havia traslladat a Basilea, va començar les seves investigacions amb l'esperma dels salmons, i va descobrir la presència d'una sèrie de substàncies, una àcida (àcid nucleic o «nucleïna») i una fortament bàsica, a la qual va denominar «protamina » i que s'identifica amb les histones.
Els estudis de Miescher van tenir un paper molt important en la biologia molecular, que va obrir les portes a nombroses proves i experiments que van realitzar diverses personalitats diferents, encara que en la seva època el terme nucleïna era molt poc conegut i ell mai ho va proposar com l'ADN que coneixem avui.

## Referències

* Dahm, Ralf (2008), "Discovering DNA: Friedrich Miescher and the early years of nucleic acid research.", Human Genetics 122 (6): 565–81, gene 2008, PMID:17901982, doi:10.1007/s00439-007-0433-0, <http://www.ncbi.nlm.nih.gov/pubmed/17901982>
* Dahm, Ralf (2005), "Friedrich Miescher & the discovery of DNA.", Human Genetics 278 (2): 274–88, 15 feb 2005, PMID:15680349, doi:10.1016/j.ydbio.2004.11.028, <http://www.ncbi.nlm.nih.gov/pubmed/15680349>
* Maderspacher, Florian (2004), "Rags before the riches: Friedrich Miescher & the discovery of DNA.", Human Genetics 14 (15): R608, 10 ago 2004, PMID:15296772, doi:10.1016/j.cub.2004.07.039, <http://www.ncbi.nlm.nih.gov/pubmed/15296772>
* Parsloe, C (1994), "To Caesar what is Caesar's.", Canadian journal of anaesthesia = Journal canadien d'anesthésie 41 (1): 74–5, gene 1994, PMID:8500212, <http://www.ncbi.nlm.nih.gov/pubmed/8500212>
* Merke, F (1973), "[Forgotten fundamental physiological studies of migrating salmon by Basel's physiologist, Friedrich Miescher]", Gesnerus 30 (1-2): 47–52, gene 1973, PMID:4581278, <http://www.ncbi.nlm.nih.gov/pubmed/4581278>
* James, J (1970), "Miescher's discoveries of 1869. A centenary of nuclear chemistry.", J. Histochem. Cytochem. 18 (3): 217–9, 1970 Mar, PMID:4908150, <http://www.ncbi.nlm.nih.gov/pubmed/4908150>
* Ostrowski, W (1970), "[From nucleic acids to DNA. On the 100th anniversary of the discovery of nucleic acids × Friedrich Miescher]", Postepy Biochem. 16 (4): 581–7, 1970, PMID:4921671, <http://www.ncbi.nlm.nih.gov/pubmed/4921671>
* de Meuron-Landolt, M (1970), "[Johannes Friedrich Miescher: his personality & the importance of his work]", Bulletin der Schweizerischen Akademie der Medizinischen Wissenschaften 25 (1-2): 9–24, gener de 1970, PMID:4910336, <http://www.ncbi.nlm.nih.gov/pubmed/4910336>
* Bernhard, K (1970), "[Jonhannes Friedrich Miescher Symposium. 100th anniversary of the discovery of nucleic acids. Welcome]", Bulletin der Schweizerischen Akademie der Medizinischen Wissenschaften 25 (1-2): 32–4, gener de 1970, PMID:4908661, <http://www.ncbi.nlm.nih.gov/pubmed/4908661>
* Harbers, E (1969), "On the discovery of DNA by Friedrich Miescher 100 years ago.", German medical monthly 14 (10): 517–8, 1969 Oct, PMID:4903604, <http://www.ncbi.nlm.nih.gov/pubmed/4903604>
* Harbers, E (1969), "[On the discovery of DNA by Friedrich Miescher 100 years ago]", Dtsch. Med. Wochenschr. 94 (38): 1948–9, 19 sep 1969, PMID:4897532, <http://www.ncbi.nlm.nih.gov/pubmed/4897532>
* BUESS, H (1953), "Joh. Friedrich Miescher and the contribution of Basle physicians to the biology of the nineteenth century.", The Yale journal of Biology & Medicine 25 (4): 250–61, feb 1953, PMID:13049881, <http://www.ncbi.nlm.nih.gov/pubmed/13049881>
* Miescher, Friedrich «Ueber die chemische Zusammensetzung der Eiterzellen». Med.-Chem. Unters., 4, 1871, pàg. 441–460.
* Jesse P. Greenstein «Friedrich Miescher, 1844-1895». The Scientific Monthly, 57, 5, 1943, pàg. 523–532.
* Meyer Friedman & Gerald W. Friedland, Medicine's 10 Greatest Discoveries, ISBN 0-300-08278-9, pp.194-196
* Dahm, Ralf «The First Discovery of DNA». American Scientist, julio-agosto 2008.

## Enllaços externs

* Curta biografia i bibliografia, al Lab Virtual de Max Planck Institute for the History of Science
* FMI - Friedrich Miescher Institute
* Fundación Lasker